Gourcuff minangka anggota saking 23 pemain Perancis ingkang main wonten ing Piala Donya FIFA 2010. Tanggal 11 Juni 2010, Gourcuff damel debut wonten ing Piala Donya nalika pertandhingan pambuka ing penyisihan grup nglawan timnas Uruguay. Pertandhingan pungkasan kanthi kasil imbang 0-0, déné Gourcuff kagantosaken wonten ing babak ingkang kaping kalih. Sasampunipun pertandhingan nglawan Uruguay, mantan pemain internasional, Just Fontaine ngandharaken bilih Gourcuff "ical" sadangunipun pertandhingan.[118] Bab punika lajeng kalaporaken déning mèdia bilih gelandhang Franck Ribéry lan striker Nicolas Anelka kados sengaja damel Gourcuff "frozen-out" wonten ing pertandhingan nalika nglawan Uruguay.[119][120] Wonten ing laga pamungkas ing babak penyisihan grup nglawan tuan rumah Afrika Selatan, Gourcuff kausir wonten ing babak kapisan sasampunipun wasit ndhapuk bilih piyambakipun sengaja nyikut pemain lawan ing praupan. Perancis kasor kanthi kasil 2-1, ingkang nyebabaken boten saged lolos dhateng babak salajengipun.